open-index/open-wikipedia-markdown huggingface dataset:
Dahomey Amazon

**Dahomey Amazon** (wey Fon langwej pipo dey kol **Agojie, Agoji, Mino**, or  **Minon**) na one Fon wuman grup of soja wey kom from Kindom of Dahomey.(Di niu nem wey Kindom of Dahomey dey ansa todey na Benin. Benin de West Afrika. Dis Dahomey Amazon fimale soja dey hot wel wel in di 17 senturi to 19 senturi. Na dem bi di onli hami soja wey bi wuman for modern histri.

Na di westa Oyinbo pipo give dem di nem *Dahomey Amazon* wen dey mit dem akordin to one Greek tradishonal tori.

Di group kom abaut in Dahomey bikos fight-fight wey dey hapun bitwin Dahomey Kindom an oda kontri wey dey West Afrika don ova kill men-dem wey for bi soja to fit defen di kontri.
Bikos Oyo Empiya no dis dia kondishon, dem kom stat to dey kari di pipo of Dahomey as slave an dey sell-dem for oyinbo pipo. For dat time, oyinbo pipo dey buy slave an es-chenj dem with difren kind of tins wey dey like.
Di king of Dahomey no get oda way dan to jos stat dey pik wuman to join di soja.
## How di group tek stat
Na king Houegbadja (wey Kontro Dahomey from 1645 go rish 1685) stat dis group. King Houegbadja bi di nomba three king to Kontro Dahomey from di histri of di empiya. In dia langwej dat time, na one group kol *gbeto* wey leta bikom *Mino* stat di soja group.Some tori tok sey di group don dey tey-tey bifor king Houegbadja bikom king an oda tori stil tok sey na di group go mit di king diasef to tel am sey dem wan fight for dia kontri.

King Houegbadja fimale-pikin wey leta bikom kween Hangbe ( e kontro Dahomey Kindom from 1716 go rish 1718) dey yuz onli wuman as e bodi-guard. Akordin to tori wey de, Queen Hangbe broda an di nes  king wey kontro Dahomey afta di kween time don ova yuz dis wuman-dem soja tek difens di kingdom
Malaysia

**Malaysia** bi wan kontri for Sauteas Asia. Di federal konstitushonal monaki konsis of 13 states and tri federal teritoris, wey di Saut Chaina Sea separaet into tuw rejions: Peninsula Malaysia and Eas Malaysia of Borneo. Peninsula Malaysia dey shia land and maritaim boda wit Tailand and maritaim boda wit Singapo, Vietnam, and Indonesia. Eas Malaysia dey shia land and maritaim boda wit Brunei and Indonesia, as wel as maritaim boda wit di Filipins and Vietnam. Kuala Lumpur bi di nachonal kapital, di lajes citi, and di seat of di lejislaetiv branch of di federal govment.
Putrajaya bi di administraetiv centa, wey dey represent di seat of both di exekutiv branch (di Kabinet, federal ministris, and federal ajencis) and di judicial branch of di federal govment. Wit a populaeshon of ova 33 milion, di kontri bi di 43rd-mos populous kontri for di wold. Malaysia dey tropikal and bi wan of 17 megadaivas kontris; E bi hom to numerous endemik specis. Tanjung Piai for di Malaysian state of Johor bi di sautanmos point of kontinental Eurasia.

Di kontri get e orijin for di Malay kindums, wey, from di 18th centuri on, bikom subjet to di British Empaia, along wit di British Straits Setulments protetoraet. Durin Wold Wor Tuw, di Empaia of Japan been okupai British Malaya, along wit oda niabai British and Amerikan kolonis. Afta tri years of okupaeshon, Peninsula Malaysia kom unifai as di Malayan Union for 1946 and then restrukchor as di Federaeshon of Malaya for 1948. Di kontri achiv independens on 31 August 1957. On 16 Septemba 1963, independent Malaya unait wit di then British krawn kolonis of Nort Borneo, Sarawak, and Singapo to bikom Malaysia. For Augus 1965, Singapo kom dey expeld from di federaeshon and bikom a separaet, independent kontri.

Di kontri dey multietnik and multikolchoral, wey get signifikant efet for e politis. 

Abaut haf of di populaeshon bi etnikali Malay, wit mainoritis of Chainis, Indians, and indijenous pipos. Di ofishal langwej bi Malaysian Malay, a standad fom of di Malay langwej. English stil bi an ativ sekond langwej. While Islam dey rekognaizd as di ofishal relijion, di konstitushon dey grant freedom of relijion to non-Muslims. Di govment dey modeld on di Wesminsta paliamentri system, and di legal system dey bayzd on komon law. Di head of state bi an eleted monak, wey dey chosen from among di nain state sultans evri faiv years. Di head of govment bi di praim minista.

## Also si

## Referens
Igbudu Market

**Igbudu Market** na di lokal strit maket wey dey along Warri Sapele Road, Warri, Delta Stet, Naija. Na Igbudu Maket big pas inside Delta Stet, for Naija.
Na Hausa Kwotas dem dey kol wan of di strits for Igbudu Maket.

Igbudu Maket bin kolet im nem from Igbudu Komuniti of di Agbassa Kindum. Di maket bin stat to dey du bizness afta dem don fait di Naija Sivu Wor finish, an nau e don bikom "wan of di ogbonge Warri makets for Delta Stet", bikos dem sabi am wella as di best ples wey pipo fit buy tins wey dem dey chop for plenti kwontiti, inkluding meni oda betalicious tins like kosmetiks an beauti prodots. 
Dem don kol di maket "di ekonomik bakbon of Warri".

Pipo sabi Igbudu Maket wella as di ples wie maketples prishing dey hapun. Akording to Isaiah Ogedegbe, "Di prishas dey evri kona of di maketples, wit di veri relijos wumen wey dey sing an dans wit dem".

## Faya insidets
Igbudu Maket bin experience two difrent faya insidets wey mek pipo to lose dia guds of milions of naira, witin di space of wan month for July 2020, an also for August 2020.

For May 2023, anoda faya insidet bin hapun for Igbudu Maket, an tori kari am sey wan of di viktims of dat faya insidet bin faint bikos of di ogbonge damej wey di faya don du to di viktim's shop.
While di Delta Stet Govamet bin show simpati to pipo wey sofa bikos of di faya insidet, di Federal Govamet bin helep di pipo tru di Neshonal Emagesi Manejmet Agensi (NEMA).
Tori kari am sey abaut 30 viktims of di faya insidet bin kolet som building materials an foodstuff items from di Federal Govamet.
## Closures of di maket
For March 30, 2020, two days bifor Ifeanyi Okowa's total lockdown of evri maket for Delta Stet, tori kari am sey di Warri Saut Kanso Chairmo Dr. Michael Tidi don shut Igbudu Maket bikos e wan "to kontrol di spread of di korona vairus wey pipo dey fear wella".

Howeva, dem tink sey Tidi's closure of di maket bin get "ethnik ondatun", di aligeshon wey e don sharpali dinai". Tidi don tok sey di rizin why e bin shut down di maket two days bifor di taim wey di Delta Stet Govamet orda, na bikos di pipo nor gree du soshal distancing inside di maket.

## Wie dem gada di tori

## Extanal link
* Official Website
Vernacular

**Vanakula** na norma evri day langwej wey komon ordinari pipo wey pipo bilif sey dem no get mouth dey tok. Some vanakula langwej de for raitin sha. Vanakula langwej de difren from Standard langwej bikos standard langwej dey more arenj, dey organize, an dey haprove by govamet.
Meni pipo wey sabi spik vernakula dey do am bikos na di langwej wey dem tek bon dem bi dat.
## Tori about Vanakula
Like evri loka langwej, vanakula sef get patan wey pipo dey folo wen dem wan spik-am. Vanakula langwej get dia norma word wey go with di langwej. Dey stil get how pipo dey spik  di vanakula langwej. One Amerika pesin wey dey stodi langwej, John McWhorter tok abaut som vanakula wey de Amerika south wen Amerika neva old. E tok sey one of dem na Afrika-Amerika vanakula English. 

Some vanakula langwej no get eni sopot from skul or govamet wey standad langwej dey get. Eni langwej wey pipo neva divelop wel, wey dem neva sit down arenj wel wel bi vanakula langwej.
Wen pipo tok sey Vanakula langwej is non-Standard, dis one no mins sey Vanakula langwej no koret, abi sey e no get value or mek sens. Wetin di min bi sey, no bi Vanakula pipo dey yuz for ples wey big big pipo wey get mouth dey spik wen dem wan diskuss mata.
Nowadays, pipo wey dey stodi langwej kaunt  Vanakula langwej as norma langwej.
Evidens don show sey wen dey stat to tish Vanakula langwej for skul, dis one don helep pikin-dem to fit ondastand English langwej wel wel.
## How di word vanakula dey kom abaut
Na James Howell fest yuz di word vanakula. E yuz am wen e rait one leta in 1688.
Akordin to one dishonari, Merriam-Webster, di buk tok sey Vanakula enta English langwej in 1601. Dem kopi dis word from Latin langwej. Na *vernaculus* (wey min Native) Latin dey kol am.
Wen Latin pipo wan stat to yuz di word, na form Vanakula from *verna* ( wey min slave).
Haiti

**Haiti** (/ˈheɪti/ ⓘ HAY-tee; French:  [a.iti]; Haitian Kriole: Ayiti [ajiti]),  wey ofishali bi di Repoblik **of Haiti** (French: République d'Haïti; Haitian Kriole: Repiblik d Ayiti), and wey fomali bi **Hayti**,[lower-alpha 2] bi wan kontri for di ailand of Hispaniola for di Greata Antilles achipelago of di Karibian Sea, eas of Kuba and Jamaika, and saut of Di Bahamas and di Torks and Kaikos ailands. E dey for di westan tri-eihts of di ailand wey e dey shia wit di Dominikan Repoblik. Di smol Navassa ailand, wey Haiti dey klaim as e own but wey di Unaited States dey dispiut as e teritori, unda federal administreshon. Haiti dey as big as 27,750 km2 (10,714 sq mi) for saiz, di thord lajes kontri for di Karibian bai erea, and get an estimaet populaeshon of 11.4 million,[24][25] mekin am di mos populous kontri for di Karibian and di fift mos populous kontri for Nort Amerika. Di kapital citi bi Port-au-Prince.

## Also si

## Referens
Blue Whale Challenge

**Blue Whale** (Russian: Синий кит, romanized: Siniy kit) wey som pipu stil sabi as "Blue Whale Challenge", na social netwok datin tins wey don dey sins 2016 wey dem tok sey dey for kontri. Na "game" e bi wey get wetin pipu wey wannpley am go du, pesin dey dia wey go tel dem wetin dem go du an na 50 days dem giv dem to du am, for stat dem no go wund diasef an final stej dem go tel di plays mek dem kil diasef.

"Blue Whale" fest dey popula wen one newspaper rait abaut am in May 2016 insaid  Russian newspaper artiku Norvaya Gazeta wey link plenti smol pikin to kpai demsef ontop member of "F57" for di Russian base VK social network. Fear for beta wey to dey du tins to komot for Russia. Leta, dem no gree sey plenti smol pikin kpai bikos no evidence to pruf, plenti pipu dey tok sey pipu kpai for di game but dem neva ci enibodi wey don kpai. 

Dey don ban di game for som kontris lik Egypt, Kenya an Pakistan. India Plenti ogbonge pipu stil tok sey e go hard to stop di game. 

## Hau e tek stat
Insaid November 2015, one Russian yung pesin rait du pisho kon rait for websait "nya bye" bifor e kpai imsef, dem kon tok abaut hau e tek kpai for intanet an grips, wey plenti pipu dey tok difren tori. Smol taim afta, Russian journalist Galina Mursaliyeva fest rait abaut "death group" insaid one artiku wey dem rait abaut for Russian newspaper Norvaya Gazeta in April 2016. Di atiku rait sey di "F57" grup for Russian social media site VK, wey don mek abaut 130 yung pipu kil demsef. Mursaliyeva's atiku wey dem rait, no bi evribodi gree ontop wetin dem tok bikos e no get beta pruf. Na one of di yung pesin wey kpai imsef papa chuz di nomba, e stil tok sey Russian workas wey dey find out tins dey insaid wetin dey kours yung pipu to kpai. Afta Evgeny Berg mek e own findings for Meduza, e tok sey e don rish 200 yung pipu wey kpai. 

Dem Neva rili no wia di nem "Blue Whale", tek kom out. Som pipu tok sey na fom Russian rick band Lumen. Di song stat wit di som words lik Why scream / When no one hears / What we're talking about?" an stil get "huge blue whale" that "can't break the net." Som pipu biliv sey na bleachin dem dey tok abaut, wia whales jus dey waka enihau an kon kpai.  

Plenti pipu bliv sey di game na abaut person wey stat am an peain wey wan pley. Dem dey holways giv pipu wey wan pley di game wetin dem go do. Fifty days wey dem go uze, dem go giv who wan pley sumtin for one day ("dem go wake up 4:30 am", kon luk horror fim) kon go wund diasef, wey go make who dey pley kil imsef for las day. One professor for Russian State Universities for di Humanities, Alexandra Arkhipova tok sey smol pikin wey no pas 12 and 14 years old dey di game. 

## Polis wornin
Polis wey dey Russia don worn pipu abaut di game. 

Polis for oda kontri sef don worn dia pipu bikos of di game, kontri like: Armenia, Australia, Brazil, France, India, New Zealand an di United Kingdom.
Evil eye

**Evil eye** na one bilif wey pipo get sey wen pesin yuz bad belle tek luk you, bad bad tins fit hapun to pesin. Meni times, na jelousi dey korse dis tins.
E don tey wey human bein don bilif dis tin. Pipo don put tins like juju for bodi so dat evil eye no go fit hafet dem. Pipo wey dey do risach don find one juju wey pipo dey put for bodi wey e age don pass ova 5,000 years. If 10 pesin for di wold stand togeda, 4 out of dem bilif dis evil eye.
Meni kolsho for di wold bilif dis tins. From Midu East go rish Sentra Afrika, from Balkans go rish South Asia. All of dem tok sey wen pesin yuz evil eye tek luk you, mek you redi to dey see bad bad tins for your life.

Meni kolsho don do evri tin wey de dia pawa to fit mek suo sey evil eye no katch dem. Some tins wey dem do na to dey put juju for bodi.
For oda kolsho, like Arab, na mek pesin dey tok *MashaAllah* wen pesin wan dey yuz evil eye luk you. For pipo wey de Brazil, dem dey plant some kind lif for dia kompand.
One pesin wey bi G. Tourney menshon di disis wey fit katch pesin wey sombodi yuz evil eye luk pesin. some of dem na: yellow fiva, eye problem, mek pesin dey yawn.
## Di orijin of evil eye bilif
E don pass ova 5,000 years wey pipo don dey du juju mek evil eye wahala no hafet dem. One raitin wey de Ugarit wey bi ship port in Syria sopot dis bilif. Dorin di Greek time, big big pesin like Plato, Plutarch, Heliodorus, an Pliny the Elder tok abaut evil eye.
Silver bullet

In tradishonal old tori, a **Silver bullet** na one of di instrumet wey fit kil  vampaya, witch, or oda livin tins wey no bi human bein.
Silver bullet fit stil min wen pesin get simpu ansa to hard problem. One medisin wey bi Penicillin bi silver bullet bikos doktor yuz am tekia of plenti pipo wey get bateria sikness.
## How dem dey yuz am for old tradishonal tori
Meni pipo wey dey rait buk tok sey, di hidiya sey bullet wey dem mek with silver fit kil vampaya an witch don dey pipo mind sins di kilin of *Beast of Gévaudan*. Beast of Gévaudan na one hanima wey dey chop human bein. Na Jean Chastel Kil di hanima in 1767.
But di hidiya sey na gun wey get silver bullet r yuz Kil di hanima kom from di mis-ondastandin  inside di buk ''Histoire fidèle de la bête en Gévaudan. Na Henri Pourrat rait di buk in 1946.
Di buk tok sey na di virgin Mary shain wey Jean Chastel gum for e kap e yuz Kil the hanima. Jean Chastel melt di shain to fit yuz am mek bullet.
Some old tori wey Sweden pipo dey tok sopot am sey na silver bullet fit kil vampaya an evil hanima wey dey  chop human bein. Di tori stil tok sey no witch or vampaya fit live wen silver bullet hit dem.
For di tori wey Brothers Grimms dey rait wey get di tahitu The Two Brothers tok sey, hodinari bullet no fit kil witch onless dey yuz silver bullet.
For some tradishonal old song, Delyo wey kom from Bulgaria no fit kpai onless dey yuz silver bullet. Deylo dey fight govamet dat time.
Ejipt

**Ejipt** (Arabik: مصر Miṣr [mesˁr],    ), wey ofishali bi di **Arab Repoblik of Ejipt**, bi wan transkontinental kontri wey dey for di norteas kona of Afrika and di Sinai Peninsula for di sautwes kona of Asia. E dey bodad bai di Mediterranian Sea for nort, di Gaza Strip of Palestaen and Israel for di norteas, di Red Sea for eas, Sudan for saut, and Libia for wes. Di Gulf of Aqaba for di norteas dey separaet am from Jordan and Saudi Arabia. Kairo bi di kapital and lajes citi of Ejipt, while Alexandria, wey bi di sekond lajes citi, bi wan impotant industrial and touris hub for di Mediterranian koast. For aproximaetli 100 milion inhabitants, Ejipt bi di 14th-mos populaeted kontri for di wold, and di thord-mos populaeted for Afrika, behind Nigeria and Ethiopia.

## Also si

## Referens
Nordic Africa Institute

**Nordic Africa Institute (NAI)** (Swedish: Nordiska Afrikainstitutet) na di place where dem dey do plenty plenty work wey concern Africa mata. All the things wey dem dey write no be for only people wey dey inside academic world, even people wey dey work inside government in Africa and Nordic area fit learn about Africa mata from NAI writings and advise. Na 1962 wey di government of Sweden, Finland, Norway, Denmark, and Iceland join hand and money together start NAI. Denmark (in 2013) and Norway (in 2015) come later commot their hand and money from NAI mata.

NAI na government agency for Sweden, and dem boss na di Swedish Ministry of Foreign Affairs. NAI office dey for Uppsala, Sweden.
[
NAI get oga patapata wey dem dey call Director. NAI come get another body wey dem dey call Programme and Research Council wey dey advise the Director. NAI na part of AEGIS, di body wey brin together places where dem dey study Africa mata for Europe.

## External links
* www.nai.uu.se

## Referens
Demokratik Repoblik of di Kongo

Di **Demokratik Repoblik of di Kongo**, wey wi also don kom to sabi as K**ongo-Kinshasa**, **DRC**, **DR Kongo**, or simpli di **Kongo** and wey from 1971–1997 pipo sabi as Zaire, bi wan kontri for Central Afrika. For erea of land, di DRC bi di sekond-lajes kontri for Afrika and di 11th-lajes for di wold. Wit a populaeshon of araund 112 milion pipo, di Demokratik Repoblik of di kongo bi di mos populous ofishali Frankofon kontri for di wold. Di nachonal kapital and lajes citi bi Kinshasa, wey also bi di economik centa. Di kontri dey bodad bai di Repoblik of di Kongo, Central Afrikan Repoblik, Saut Sudan, Uganda, Rwanda, Burundi, Tanzania (akros Laek Tanganyika), Zambia, Angola, di Kabinda enklaev of Angola and di Saut Atlantik Ocean.

## Referens
Uranus

**Uranus** bi di sevunt planet from di Sun. E bi a gaseous cyan-kolourd ice jaiant. Mos of di planet bi wota, ammonia, and methaen for a supakritikal faez of mata, wey for astronomi bi 'ice' or volatais. Di planet atmosfe get komplex layerd klaud strochor and get di lowes minimum temperashor of 49 K (−224 °C; −371 °F) aut of aul di Sola System planet-dem. E get a makd axial tilt of 82.23° wit a retrograed rotashon period of 17 hauas and 14 minuts. Dis mean say for an 84-Earth-year obital period araund di Sun, e pol-dem get araund 42 years of kontinuous sunlait, wey dey folod bai 42 years of kontinuous daknes.

## Also si

## Referens
Storytelling

**To dey tok tori** na poblik an kolshora tins wey pipo dey do. Sometime, pesin wey dey tok di tori fit kwik kwik join e own tin inside di tori wey e dey tok. Evri kolsho get dia tori wey dem dey tok for entatemet, to tish, to mek pipo no dia histri, an to mek dia pipo bi pesin for sosaeti.
Na three tins tori dey always get: how di tori tek hapun, pipo wey tins hapun to inside di tori, an how di pesin wey dey tok di tori tek see am.
*To dey tok tori* fit mins mek pesin dey yuz mouth tok am an oda times, e fit mins difren metod of tellin a tori.
## How ''to dey tok tori'' tek stat
*To dey to tok tori* stat wen pipo stat to dey imagine tins.   Bifor pipo stat to rait na im *to dey tok tori* don de. 
Na mouth, hand, an bodi  pipo fest stat to tok tori.  Pipo wey dey dig graund to find informeshon bilif sey, na bikos of tori with rilijion mata  mek pipo dey draw for stone long time ago.
Pipo wey fest kom Australian long time ago dey draw somtin for big rock so dat pesin wey wan tok di tori go fit rimemba am wel wel.
Di pesin go kom yuz mouth, muzik, di piksho for wall, an dans tek tok di tori.
Dis one dey mek pipo ondastand meni tins abaut human bein.
Pipo don draw for livin tree, sand an lif to rekod an tori yuzin piksho or raitin.

Tatoo wey de pipo bodi na stil pat of tori-tellin bikos e dey tel us abaut di famili wey dat pesin kom from. Tatoo stil fit tel us di tori abaut wia di pesin kom from an weyda e get moni abi e no get.
Skipping-rope rhyme

**Skipping Rope Rhymes** (som dey lol am **skipping- rope rhymes** abi **jump rope rhymes**), na song wey smol smol pikin dey sing wen dem dey kari rope pas dia head. Di main song fit dey for wia dem saf am for eni kain kolsho wen dem dey du di pley. Ezampu of inglish lanwej own dem ci for 17th century. Like most tradishona tori, di skipping pley dey for difren  way. Di artiku tok abaut word wey smol smol pikin wey tok inglish uze.

## Histri
Pipu wey dey waka for difren kontri, ci as pipu dey uze rope pas dia head wit vines insaid 16th  century.  European boiz stat to dey uze rope pas dia head in di earli 17th Century. Dem tink dat taim dey di pley no gud for girls bikos e fit sho dia ankle.  Dem no dey tok abi sing enitin. Tins chenj for earli 18th Century as girls stat to dey jomp rope. Dem dey tok, dey get rope, kontrol di game, an dey select pipu wey wan pley. 

Insaid United States, girls plenti for di game wen dia famili muve go citis in di late 19th Century.  For dia, dem ci beta ples wey smooth wey dem fit dey du di game, wit some oda pipu wey sabi di game. Anoda pipi tok sey, bak in 1833, as dem bring pantallets girls fit dey pley di game mek dia ankle no sho. 

## Ezampu of dia tok
Two smol pikin wit long rope wey dey abaut 12 feet (3.7m) fom diasef go dey ton dey rope as oda smol pikin dey enta jomp di rope. 

## Jomp in, Jomp out
Charlie Chaplin went to France

To tich di ladies hau to dance.

Fest di heel, den di toe,

Den di splits, an around you go!

Salute to di Kaptain,

Bow to di Queen,

An torn your bak on di Nazi submarine!
Kaep Verde

**Kaep Verde** (/ˈvɜːrd(i)/ , VURD or VUR-dee) or Kabo Verde (/ˌkɑːboʊ ˈvɜːrdeɪ/ , /ˌkæb-/ KA(H)B-oh VUR-day; Portuguese: [ˈkaβu ˈveɾðɨ]), wey ofishali bi di Repoblik of Kabo Verde, bi wan achipelago and ailand kontri of Wes Afrika for di central Atlantik Ocean, e konsis of ten volkanik ailands wit a kombaind land erea of abaut 4,033 sque kilometas. Diz ailand-dem dey bitwin 600 and 850 kilometas wes of Kap-Vert, wey bi di westanmos point of kontinental Afrika. Di Kaep Verde diferen ailand dey fom pat of di Makaronesia ekorejion, along wit di Azores, di Kanari ailands, Madeira, and di Savaij ailes.

## Also si

## Referens
Kenya

**Kenya**, wey ofishali bi di Repoblik **of Kenya** (Swahili: Jamhuri ya Kenya), bi wan kontri for Eas Afrika. And bi memba of di Afrikan Union wit a populaeshon of moh than 47.6 milion for di 2019 census, Kenya bi di 28th mos populous kontri for di wold and 7th mos populous for Afrika. Kenya kapital and lajes citi bi Nairobi, while e oldes and sekond lajes citi, bi di major port citi of Mombasa, wey dey situaeted on tol Mombasa ailand for di Indian Ocean and di soraundin mainland. Bifor Mombasa bi di kapital of di British Eas Afrika Protetoraet, wey been inklud mos of di erea wey bi Kenya nau and sautwestan Somalia, from 1889 to 1907. Oda impotant citis inklud Kisumu and Nakuru. Kenya dey bodad bai Saut Sudan for di nortwes, Ethiopia for di nort, Somalia for di eas, Uganda for di wes, Tanzania for di saut, and di Indian Ocean for di sauteas.

## Also si

## Referens
Rwanda

**Rwanda** (or di **Repoblik of Rwanda**) (UK: /ruˈændə/ roo-AN-də, US: /ruˈɑːndə/ roo-AHN-də;  Kinyarwanda: u Rwanda [u.ɾɡwaː.nda]),  bi wan kontri witaut access to sea and dey for di Great Rift Valley of Central Afrika, for whe di Afrikan Great Laeks rejion and Sauteas Afrika konvaj. E dey a feu degrees to di saut of di Equator, Rwanda dey bodad bai Uganda, Tanzania, Burundi, and di Demokratik Repoblik of di Kongo. E dey f6 hai elevashon, wey kom giv am di soubriquet "land of a tausand hills" (French: pays des mille kollines), e jeografi dey dominated bai mauntains for di wes and savanna ga reach di sauteas, wit numerous laeks thruaut di kontri. Di klaimaet dey from temperaet to subtropikal, wit tuw raini seasons and tuw drai seasons each year. E bi di mos densli populaeted mainland Afrikan kontri; among kontris wit erea wey dey laja than 10,000 km2, e bi di fift mos densli populaeted kontri for di wold. E kapital and lajes citi bi Kigali.

## Also si

## Referens
Origin stories of the Goths

Plenti tori dey ontop hau **Orijin storis of di Gothic** pipu wey Dem rekod by di Latin an Greek raitas for late 3rd an 8th century AD, an plenti pipu wey dey du buks don like di tori wit pipu wey dey stodi histri sef tok sey di tori na true abaut Goths an oda pipu dem. 

Di fest taim wey dey menshon Goths na fom Bible tok tok, an sey Goths na pipu wey live for around Black Sea an Lower Danube, di Gatae sef, an Scythians. Di three plez wey pipu sabi pas abaut dia tori pas  na tori by Jordanes, Isidore of Seville, an Procopius. 

Dey put Jordanes Getica insaid pipu ogbonge pipu for origio genetis (wia pipu kom fom) for one bike wey Herwig Wolfram rait. 

## Goths as Scythians, Getae an pipu wey kom fom Magog
Di Goths, an oda Gothic pipu lik di Gepids, live for north of Roman empire wey dey front of di lowa Danube for one aria wey don bi home to Gatae, Dacians, an Samaritans, an som Scythians. Pipu wey dey live as Gothic pipu get konecshon wit Goths an som pipu wey don live wit "Scythia".

Insaid fest half of third centuri, Dexipopos, wey get histri as onli pesin wey dey live for im tribe, tok abaut Goths of im taim as Scythians, but e no Tok sey hol Scythians kom fom di  sem plez.

Di fest pipu wey tok abaut Goths abi Gethia an Scythians as di sem na fest Kristians wey dey len, Ambrose (abaut 340 - 397), Orosius (abaut 375 - 420) an Jerome (abaut 347 - 420).  Ambrose join Goths an Scythians wit Bible tori of Gog an Magog, wey kom fom far north, wia Island dey.

Ambrose, insaid im De Fide ll.xvi tok sey d oga kpatakpata for  Magog wey dey buk of Ezekiel for bible stan for di '"Goths" (hoc est Gothis), as one vision for Bible tok am, na pesin wey go kom fom north, wey go kom fom horse bak as one big army, wey dem go win am. Gog an Magog still bi island bikos God go send fire wey go mek am no dey big island again. 

Arne S. Christensen, na one pesin wey dey len abaut di bible tu. Akordin to am e tok sey one pesin wey no lik wetin Ambrose tok abaut hau e tek join Goths an Bible Magog an Gog togeda na Josephus (wey kpai in 100), wey dem add Scythians wit di biblical Magog, wey e sabi as pesin an no bi kontri. Dis one na ontop one tori wey dey Buk of Genesis. Na konecshon wey dey for *Genesis* Magog, an di Gog fom Ezikiel, wey bi oga kpatakpata for kontri wey bi Magog, or Gog an Magog fom di 1st Century AD Buk of Revelation vision. Na im mek oda raitas konet Goths, as Scythians.
Foodways

For sosha sayensi, **Foodways** na di difren difren metod wey pipo dey yuz to mek fud an to chop fud. *"Foodways*" stil inklud how difren kolsho, difren aria, an difren ekomonik dey hafet fud prodoshon an how pipo dey chop food.

*"Foodways*" stil mins how fud tek konet with kolsho, tradishon an histri.

## Wetin e min an di histri of am
One dishonari wey bi Merriam-Webster tok sey "*Foodways"* na di way difren pipo, difren aria, an difren pipo for histri deu chop fud.

Na John W. Bennett, Harvey L. Smith, an Herbert Passin fest yuz di word *"Foodways"*. Di three of dem yuz di word in 1942 wen dem stil bi studet in Yunivasiti of Chicago

*United States Department of Agriculture* in 1920s go rish 1930s gada pipo wey stodi agrikolsho an pipo wey stodi how pipo dey do tins togeda. Di dipatmet do dis one bikos dem wan train vilej pipo on how to fit sabi bihef wen dem dey chop.

Wen Wold War 2 kom start, di dipatmet kom put bodi for wetin dem plan to do wel wel. For dat time, enibodi wey get somtin to tok abaut fud mata go dey mit Margaret Mead wey de *"National Research Council*".
Margaret Mead na pesin wey dey stodi how pipo dey plenti more more for one patikula aria.

Na dis one mek John W. Bennett an e frend go stodi how some tribe dey tek dey chop fud. Som tribe wey dem stodi na: Anglo-Amerika, German-Amerika, an Afrika-Amerika. Di aria wey dis tribe de na Souta Illinois wey de near Mississipi Riva. For dat aria, di land gud for planti bet wota too dey worri dem wel wel.

Na bread, pig meat, an potetos dem sabi chop for dat aria wel wel
Mekuri (planet)

Mercury bi di fes planet from Sun and di smallest for di Sola System. For Inglish and Naijá, e nem kom from di nem of di Roman god Mekurius (Mekuri), god of kommers and komunikaeshon, and di mesenja to di gods. Mekuri dey klasifaid as a terrestrial planet, wit rofli du saem surfais graviti as Mars. Di surfais of Mekuri dey kraetad hevili, as a risolt of kauntles impat events wey don akumulaet ova bilions of years. E lajes kraeta, Kaloris Planitia, get a daiameta of 1,550 km (960 mi) and wan-thord di daiameta of di planet (4,880 km or 3,030 mi). Simila to di Earth Moon, Mekuri surfais dey displei expansiv rups system wey jeneraet from thrust fults and braiht ray systems wey dey fomd bai impat event remnants.

## Nem
Di enshent pipo sabi Mekuri wit diferen diferen nem dependin on weda e bi evnin star or monin star. Bai abaut 350 BC, di enshent Greeks don aulredi rialaiz say di tuw stars na di saem. Dem sabi di planet as  , wey mean "twinklin", and  , for e fleetin moshon,, . a nem wey di moden Greek ritaen ( ). Di Romans nem di planet afta di Roman mesenja god wey get swift-foot, Mekuri (Latin ), wey Dem tek as equal wit di Greek Hemes, bekaus e dey muv akros for skai fasta than eni oda planet. Di astronomikal symbol for Mekuri bi di stylaizd vashon of Hemes' caduceus; a Kristian kross kom dey added for di 16th centuri:.

## Also si

## Referens
World Tales

**World Tales** wey get di taitu "**The Extraordinary Coincidence of Stories Told in all Times, in All Places**" na one buk wey get 65 tradishonal tori wey Idris Shah gada araund di wold. Som tori inside di buk de popula an oda tori inside di buk no too dey popula
## Wetin dey inside di buk
Bifor you rid each tori inside di buk, di pesin wey rait di buk go fest rait smol tin abaut wetin chenj wen dem dey rait am. Di pesin wey rait am go stil tok smol abaut how difren difren komuniti am dey tok di tori di way dem no di tori.

Meni pipo like di buk no bi smol. For ezampul, P.K Page wey dey rait puem wey kom from Canada tok sey na dis kind buk e go like give pikin.
Anoda pesin wey dey rait tori an dey rait buk tok sey na *"World Tales"* mek am like tradishonal tori an get love for tori. 
Even sey Shah wey gada di tori of di buk tok abaut how di old vashon an di new vashon tek difren, e no too add e own vashon to di tori wey de di buk.
## How dem tek poblish di buk
Na Harcourt Brace Jovanovich fest poblish di buk for large format. Harcourt do am with piksho. In di fest ples, Shah wey bi di raita of di buk fest tel Ivan Tyrell to add piksho for di tori wey Arthur Rackham, Kay Nielsen, an Edmund Dulac wey dey inside di buk. But Tyrell tel am sey mek e no add di piksho to di buk but mek e rait anoda buk an put di piksho for dat one. Wetin Tyrrell tok swit William Jovanovich wey wan poblish di buk an e gree.
Na 37 hatist join paint piksho for "*World Tales"*. No orijina kopi of di buk de again.
## Ezampul of tori wey de di buk
Social norms

**Sosha norms** na di norma or standad way pesin sopos dey do wen e de araund pipo.
*Sosha norms* fit also bi di norma evri-day karata wey pesin dey bihaf  wen e de for wie pipo de abi di standad karata wey pipo wan mek pesin bihaf wen e dey araund pipo. Di standad karata fit don bikom "rules* or *laws''.

"Sosha norms" get pawa wel wel so tey e fit chenj pipo karata an fit mek niu niu law kom.
Meni hoganizashon get meni meni bi-aviho. "Sosha norms" dey difren from idiya, or pesin karata wey pesin fit jos get by imsef.
## Wetin "sosha norms" rili min sef
Plenti minin of "Sosha norms" na e de but plenti pipo wey go skul don pik onli dis four.
# wetin memba of a grup don gree to dey do
# wetin konsain bi-aviho an disison mekin
# di way some pipo don chuz to live dia life for a patikula sosaheti

Jack P. Gibbs in 1965 tok abaut three tins wey sosha norm must to get bifor we fit tok sey na sosha norm:
# wetin pipo gree sey one bi-aviho sopos bi
# wetin pipo espet sey one bi-aviho go bi 
# how pipo dey see di bi-aviho itsef.

Wen Ronald Jepperson, Peter Katzenstein, an Alexander Wendt wan tok abaut sosha norms, dey tok sey sosha norms na wetin pipo espet mek oda pipo dey bihef for one patikula kondishon.

Wayne Sandholtz no gree for wetin dos three pipo tok, e tok sey wetin pipo espet mek pipo do no bi e bi sosha norms. E tok sey dat espetashon na wetin sosha norm dey korse no bi e bi sosha norms.
Indonesia

**Indonesia**, (ɪndoˈnesia) wey ofishali bi di **Repoblik of Indonesia**, bi di ofishal nem wey dey in yuz pas, dou di nem Unitari Staet of di Repoblik of Indonesia (, NKRI) also dey apia for som ofishal dokuments.}} bi wan kontri for Sauteas Asia and Oceania bitwin di Indian and Pacifik ocean. E dey konsis of ova 17,000 ailands, inkludin Sumatra, Java, Sulawesi, and pats of Borneo and Niu Gini. Indonesia bi di lajes ailand kontri for di wold and di 14th-lajes kontri bai erea, at 1,904,569 km². Wit ova 279 milion pipo, Indonesia bi di foht-mos populous kontri for di wold and di mos populous Muslim-maejoriti kontri. Java, wey bi di mos populous ailand for di wold, bi hom to moh than haf of di populaeshon of di kontri.

Indonesia bi a presidenshal repoblik wit elected lejislaechor. E get 38 provins, of which nain get speshal autonomous status. Di kontri kapital, Jakarta, bi di sekond-mos populous oban erea. Indonesia dey shia  wit Papua Niu Gini, Eas Timor, and di eastan pat of Malaysia, as well as maritaim bodas wit Singapo, Vietnam, Tailand, di Filippins, Austrelia, Palau, and India. Despait e laj populaeshon and densli populaeted rejions, Indonesia get vast erea of wildanes wit di sekond-haies levul of baiodaivasiti for di wold afta Brazil.

## Also si

## Referens
Dancing England

**Dancing England** na bifor bifor tradishonal dans kompetishon wey pipo dey do for *"Derby Assembly Room.*" Di kompetishon start from 1979 an e stop in 1987.  Na Phil Heaton an John Shaw form di kompetishon.  Di two of dem na memba of di *Black cap Sword Dancers*. Phil Heaton an John Shaw stil be popula pesin on di "*Nottingham and Derby folk"* an dans show wey dey hapun in 1970s 

Dem form *Dancing England* bikos dem wan mek pipo kom see di best of tradishonal dans wey de UK. Di show stil dey selibrate di tradishonal kostom an kolsho of UK pipo
## Di tori of Dancing England
For 1979, Phil an John of *Black cap * agree sey dem go do one parti an kol all di best dansa wey de UK to join dem. Na dis idiya bring *Dancing England kom.

Na wen sun don shine finish di *Dancing England* dey start. Meni tim wey sabi tradishonal dans wel wel wey de UK go dey paform one afta di orda. Ezampul of tim wey de dans for di kompetishon na Cotsworld Morris, Rapper Sword, Longsword, North West, step clog dancing, Border, Molly an meni meni ordas.
Mummers an Pace Eggers , muzishan an oda pipo wey get difren talet sef fit parform. Tims like: *"The Britannia Coconut Dancers"*, "*Abbots Bromley Horn Dancers"*, an di "*Whittlesey Straw Bear. ''" For di ples wey di parti deu hapun, Pipo fit sell dia muzik keset, fims, an dia hanwork.
Fotosintesis

**Fotosintesis** (/ˌfoʊtəˈsɪnθəsɪs/ FOH-tə-SINTH-ə-sis)  bi a baiolojikal proces wey plenti oganisims dey yuz to konvat lait eneji into kemikal eneji, wey go kom dey stod for oganik kompaunds wey fit dey metabolaizd afta thru cellular respiration to fuel di oganisim ativitis. Di tem yuzuali dey rifa to oxygenik fotosintesis, whe oxygen dey produs as a byprodut and som of di kemikal eneji wey dey produsd dey stod for kabohydraet molekuls.

Although fotosintesis dey hapun difrentli for difrent specis, di proces aulweis dey bigin wen eneji from lait dey absobd bai proteins wey wi don dey kol riakshon centas wey kontaen fotosintetik pigments or kromofors. For plants, diz proteins bi klorofil (a porfirin deraivaetiv wey dey absob di red and bleu spektrums of lait, tus dey reflekt green kolour) for insyd cetain oganels.

## Also si

## Referens
Klorofil

**Klorofil** bi eni of several relaeted green pigments wey dey for cyanobakteria and for di kloroplasts of algae and plants. E nem dey deraivd from di Greek words χλωρός, khloros ("pael green") and φύλλον, filon ("leaf"). Klorofil dey alau plants to absob eneji from lait.

Klorofil dey absob lait mos strongli for di bleu poshon of di eletromagnetik spektrum as wel as di red poshon. Konvasli, e bi a poor absoba of green and nia-green poshons of di spektrum. Henc tissues wey kontain klorofil dey apia green bikos green lait, wey dey daifiusivli refleted bai strochors laik cell walls, dey les absobd. Tuw typs of klorofil dey exist for di fotosystems of green plants: klorofil a and b.

## Also si

## Referens
Common sense

**Common Sense** na sounds, hau dey tek dey jorj mata evriday, abi hau dem dey tek obsarf, an sabi mata, wey dem go kon jorj am akordin to hau plenti pipu dey ci mata.  

Hau dem tek dey get common sense jorjmet na as evri bodi dey tek jorj mata pas. Langwej wey dem uze pas for di tok tok na Latin sensus communis, Greek αἴσθησις κοινὴ (aísthēsis koinḕ), an French bon sens, but hol of dem no dey mean sem tin wen dem chanj am to anoda langwej plenti taims. An if we chek am wit English, e get difren meaning, wey mean mek pesin get sense: "good sense" wey dey ci as sem tin wit common sense, an sumtaims no bi so. 

*Common Sense* get two meanings, one na for di wey animal thinkin pawa rish. Dis kain common sense difren fom di human being common sense, but dey wok lik am. 
Di sekond wey dem dey uze am na for Romans stai an dem dey uze am for human being an dia kommunity. Jus lik evriday meaning, dis two dey tok abaut hau to jorj mata wey pipu sabi wel wel, e no mean sey dem fit ondastand am wel. Hol di dem tek tok abaut "common sense", an hau dem dey uze am evriday don mek am dey important politis tok an new western Civilization, wey konsain politis, science an ekonomic. Hau dem tek enta dia sef kon mek dem sabi dem wel wel for English, wey no bi lik oda western european langwej, an di English wey don bi popula. 

Sins pipu don opun eye dem dey uze *Common Sense* ask question wey no get reply, dem dey uze am for scientific pruf, an still dey uze for if dey no wan apruv sumtin. 

## Aristotelian
Hau e tek stat di word na for Aristotle wok. Di one wey dem sabi pas na kase of De Anima Book III, chapter 1, espeshially at line 425a27. Di passage na abaut hau animal dey turn sense to wetin dey muv an chenj, wey go fit mek dem think abaut. Akordin to wetin Aristotle think, di kain way pesin dey think na one side (ἴδια, idia). For ezampu pesin wey fit ci fit ci kolour. But Aristotle dey tok abaut di animal mind, no bi onli human mind, hau dem tek konet an difren taste, kolours, hau dem dey feel sumtin an smell an sounds so dat dem go Dem go ci tins as e bi wen dem dey tok abaut "Common Sense''.  Insaid this tok tok, "common"  (κοινή, koiné) na wod wey dey for one patikula (idia). Di Greek for.dis common  sensibles na koiná (τά κοινᾰ́), wey mean share abi common things, an ezampu na as evritin dey for one ples, wey get one shape an size, an di chenj an muvmet of one tin.
Rusyns

No konfiuz am wit Rossians
**Rusyns**, wey wi also sabi as Karpath
o-Rusyns, Rutenians, or Rusnaks, bi wan Eas Slavik ethnic grup from di Eastan Karpatians for Central Europ. Dem dey spik Rusyn, wey bi Eas Slavik langwej varaiti, wey dey variousli treated as eida a distinkt langwej or a daialekt of di Ukrainian langwej. As tradishonal adherents of Eastan Kristianiti, di maejoriti of Rusyns bi Eastan Katoliks, dou a mainoriti of Rusyns dey praktis Eastan Otodoxi. Rusyns praimarili dey identifi demsef as a distinkt Slavik pipo and dem dey rekognaizd as soch for Kroatia, Hungari, Poland, Romania, Serbia, and Slovakia, whe dem get ofishal mainoriti status. Altanetivli, som dey identifi moh klosli wit dia kontri of residens (i.e. Polish, Slovak), while odas bi a branch of di Ukrainian pipo.

## Also si

## Referens
Rul of Lau

Di rul of lau bi a politikal aidil wey aul citizens and institushons widin a kontri, staet, or kommuniti dey akauntabul to di sem laus, inkludin laumekas and leadas. E somtaims dey simpli staeted as "no bodi dey abov di lau". Di tem rul of lau dey klosli relaeted to konstitushonalisim as wel as Rechtsstaat. E dey rifa to a politikal situeshon, no bi to eni specifik legal rul. Di rul of lau dey defaind for di Ensaiklopædia Britannika as "di mekanisim, proces, institushon, praktis, or norm wey dey sopot di equaliti of aul citizens bifor di lau,..."

Di rul of lau dey implai say evri pesin dey subjet to di lau, inkludin pesin wey bi laumeka, lau enforsment ofishals, and judj.

## Also si

## Referens
Rabbits and hares in art

**Rabbit and hare** (Leporidae) na kommon tin for arts,   wit difren meaning for arts an Kolsho. Dem don join di rabbit an hare wit moon gods an e stil mean pesin wey dem bon sekond taim or pesin wey kpai kon wake up. Dem stil fit mean gud tin wey dey komot beta tins.

## Judaism
In Judaism, dey kount rabbit as animal wey no kleen, bikos e dey holways chop sumtin, an im leg dey togeda no hole. Dis one don mek pipu tok bad tins abaut Christian art of di midu Ages, an kon mek di rabbit meaning long an hard. Di "Shafan" in Hebrew get one kain meaning. Bible no tu tok abaut rabbit, dem uze beta tins kompare som animal lik eagle an lion. 16th Century German pesin wey stodi abaut kolsho Rabbi Yosef Hayim Yerushalim, ci rabbit as sumtin wey stan for pipu wey no dey dia kontri but dey for difren plez for di wod.
## Speshial oldin days
For oldin days, di hare, bikos of hau important e dey , dem tok sey if e wan stil dey na for pipu to go dey kip am for hauz.  Herodotus, Aristotle, Pliny an Claudius Aelianus hol tok sey rabbit na animal wey fit bon pikin pas. Na im kon mek pipu dey ci am as beta tin wey stan for wetin fit mek pesin get pikin. Di hare sarf as gift for lovers. For late olden days dem ci am as sumtin wey stan for gud luck an dey konet am wit olden days burial tradishon. 

## Christian arts
For earli Christian art, hare sho for hau pesin bodi fit dey kul an oil lamps but di meaning no dey holways klear.
Di physiologus, wia midu age artist dey du risarch, tok sey wen dem dey for danger di rabbit go klimb up bikos of e wan safe imsef, but wen e dey run bak down, bikos of im short front legs, pipu wey lik kpai dem dey holways co dem kil. Akording to St Basil tichin, men shud go to rock of Christ if dem wan safe, no bi to run go wod plez wey fit push dem to devil hand. Di bad way dem dey ci rabbit as animal wey no kleen, akordin to wetin dem ci for old testament, na wetin Midu age artist dey holways rememba. E kon meen sey di rabbit fit get bad meaning bikos som pipu co am as wetin dey mek man an wuman no dey get beta sex an stil fit bi gud meaning bikos e stan for gud way to bi saf fom Di wod. Weda hare meen sey pesin go fall or pesin wan safe dipend ontop hau pesin tek ondastand am. 

Di Hasenfenster (hare Windows) wey dey Paderborn Cathedral an in di Muotathal Monastery for Switzerland, wey three hares image wit onli three ears for dia midu, wey mek triangle, dem ci as sign for Trinity, an go bak to old sign for time. Dem get six ears, di three hares wey sho insaid Albrecht Dürer's woodcut, The Holy Family with Three Hares (1497), dem fit stil ci am as symbol of Trinity.
Talking animal

**hanima wey dey tok** na eni-hanima wey no bi pesin wey fit tok or do bodi like sey e bi pesin. Meni hanima get habiliti to pass mesej as if dey bi pesin. We no fit tok sey dem dey spik human bein langwej bikos wetin di hanima dey tok no get some karata wey human langwej dey get. For ezamouk, dey word no get koret grama.

Meni pipo wey dey do risach don do dia best to fit mek hanima fit yuz part of dia bodi pass mesej like  sahin langwej. Weda dis one fit enta katigori of langwej we stil neva no for now.
## Shans sey hanima fit tok human bein langwej
Dis one mins hanima wey fit kopi how human bein dey tok ( di hanima fit no onda wetin e dey tok). One ezampul of hanima wey fit do dis kind tin na Parrot. Some parrot de wey fit some human word an stil folo human bein di-skuss smol. E get one parrot wey e nem na Alex wey fit do dis tin. Di parrot fit ansa kweshon abaut kolor, nomba, shape of tins an stil ansa yes or no kweshon on dem. Rekod de sey di parrot even sef ask kweshon abaut di tin.
Anoda parrot wey e nem na N'kisi, fit yuz 950 word to form sentensis an ondastand some grama .
Witch bottle

**Witch boltus** na one majikal boltus wey pipo bilif sey e fit helep dem fight against witch pipo. Meni histri tori wey dem gada from England an United State tok abaut am. Di fest time wey pipo confab sey dem menshon *"witch boltus"* na from 17th -senturi in England

## How di tin tek start an di risin for am
Pipo don sabi "*Witch boltus"* sins 1681. One buk wey Joseph Glanvill rait in 1681 wey bi "Evidence concerning Witches and Apparitions* tok abaut am.
==How di tin luk like==
Di rekod buk wey de show sey  na from solt "stoneware jug dey mek *witch boltus* . Ezampul of *witch boltus* na Bartmann jugs, Bellarmines. Somtimes, dey fit kol di Bartmann jugs *"Greybeards"*. 
Di nem Bellarmine kom from Robert Bellarmine. Im na one katolik pesin wey like to dey kweshon protesta pipo enihow an e join hand wen dem dey  yuz faya bon Giordano Bruno ontil e [[Dealth|kpai]].
Afta somtimes, pipo kom dey yuz gilas boltus an odas kontena mek *witch boltus*

==Wetin dey de inside di *witch boltus*==
Na beta *witch'' wey no dey yuz e own witch do bad bad tins go arenj wetin go de inside di boltus. Di beta witch go kolet di pesin wey bilif sey bad witch dey wahala am pisss (urine), e finga nail, e hair an one red rope. Leta, di beta witch go kom join am with rosimari , nidu an pin. E go stil put red wine join am.
Ghost train

For tradishonal tori, **Ghost train** na one emajin motor wey dey move wey bi like train. Dis *"Ghost train"* dey difren from eni oda tin wey ghost or spirit dey de bikos di one dey waka from one ples to anoda. Na evri wie inside di train you fit see di ghost.
## Wie di tori don rish
Meni ples wey train don dey pass bifor get one or two tori abaut "*Ghost train*". Kontri like Canada, Japan, Sweden, UK, an meni state for USA all get tori wey tok abaut "*Ghost train"*.
## Japan: Tanuki Versus steam trains
For Japan, *nisekisha* or *yūreikikansha* na one tradishonal tori-dem wey tok abaut fake, or emajinin or ghost stim train wey kova di "tanuki".

Di tori dey popula wel wel in di 1910. One pesin wey dey rait an tok abaut tradishonal tori, Kizen Sasaki tok abaut am in 1926. E tok sey " Evribodi go don hie dis kind tori at list one time."

Kizen Sasaki tok sey di fest time wey e fit folo an trace di tori na from 1879 go rish 1887. E tok sey na wen Japan pipo start to dey yuz train as transpoteshon na di sem time di tori start to dey popula.

With wetin Sasaki tok, e tok sey di "*Ghost train"* na for pesin to jos yuz am laff wen we kompiye-am with Japan tradishonal tori abaut Ghost ship wey fit mek pesin mind fear wel wel.
Sasaki tok sey di wetin di tori dey abaut na: Wen driva wey dey drive train dey do dia wok, dem go hie di noise sey anoda train dey waka for di sem lane wey dem sef dey drive an dis one go mek dem stop do train. Afta somtimes, di driva no go see eni train an dis one go mek dem kontiniu dia jorni onli to kontiniu dia jorni an see sey one *tanuki* wey bi hanima don kpai for di lane wey dia train wan pass.